GiliGold/VAD_KnessetCorpus huggingface dataset:
דוד טל: תודה רבה הישיבה נעולה.
דוד טל: אעלה להצבעה את הנושאים שלא נחוץ להם קוורום.
דוד טל: הצעת חוק הביטוח הלאומי (תיקון מס' 7), מבקשים פטור מחובת הנחה.
ג'ודי וסרמן: מדובר בהצעת חוק ממשלתית.
ג'ודי וסרמן: זה תיקון טעות.
ג'ודי וסרמן: בשנת 1966 נעשה תיקון לגבי עקרת הבית, נפלה שם שגגה וזו הצעת חוק ממשלתית שמתקנת את העניין הזה ומאפשרת תשלום גמלת סיעוד גם לאישה שהייתה בת 65 בשנת - - -
דוד טל: מי בעד תיקון הטעות?
דוד טל: הצבעה בעד – פה אחד נגד – אין נמנעים - אין התיקון אושר
דוד טל: תודה, אושר פה אחד.
דוד טל: אנחנו עוברים להצעת חוק הביטוח הלאומי (תיקון מס' 12).
דוד טל: ג'ודי, יש לך מה להוסיף?
ג'ודי וסרמן: מדובר על קרן לילדים בסיכון.
ג'ודי וסרמן: מדובר בקרן שמסתיימת בסוף שנת הכספים הזאת.
ג'ודי וסרמן: מדובר בהצעת חוק פרטית, בהסכמת הממשלה, להאריך את הקרן בשנה אחת נוספת, לשנת 2009.
דוד טל: הצבעה בעד – פה אחד נגד – אין נמנעים - אין אושר
דוד טל: אנחנו עוברים לבקשתו של יושב ראש ועדת הפנים והגנת הסביבה להקדמת הדיון בהצעת חוק התכנון והבניה (תיקון מס' 88), לפני הקריאה השניה והשלישית.
דוד טל: מישהו רוצה להסביר?
דוד טל: אין פה נציג של ועדת הפנים.
ארבל אסטרחן: בשל צאת הכנסת לפגרה הוועדות נדרשו לסיים במהירות את החוקים.
ארבל אסטרחן: הן הספיקו להניח אותם רק היום ולכן מבקשים גם להצביע עליהם היום.
דוד טל: ומה מהות החוק – שמירה על עצים?
דוד טל: אזורים שנכרתו באזורי בנייה ויצטרכו להעביר אותם למקום אחר.
דוד טל: מי בעד מתן פטור מחובת הנחה?
דוד טל: בקשתו של יושב ראש ועדת הפנים אושרה.
דוד טל: אנחנו עוברים לבקשת יושב ראש ועדת הכלכלה להקדמת הדיון בהצעת חוק התקשורת המשך שידורי החדשות המקומיות בטלוויזיה (הוראת שעה).
דוד טל: אני חושב שנכון להצביע עבור זה.
דוד טל: תודה, אישרנו.
דוד טל: אנחנו עוברים לבקשת יושב ראש ועדת הכספים להקדמת הדיון בהצעת חוק לעידוד השקעות הון (תיקון מס-65), הכנה לקריאה שניה ושלישית.
דוד טל: מישהו יודע להסביר?
שגית אפיק: הצעת החוק מעניקה הטבות שונות למפעלים מאושרים וגם מאריכה את המועד להגשת הבקשות לקבלת מענקים מ-31 בדצמבר 2008 ל-1 באוגוסט 2009, ולכן היא דחופה.
דוד טל: זה דבר שיתרום לעסקים, שהם יתרמו להקטנת מעגל המובטלים.
דוד טל: אם כן, נצביע על בקשת יושב ראש ועדת הכספים להקדמת הדיון.
דוד טל: אנחנו עוברים לבקשת יושב ראש ועדת החוץ והביטחון להקדמת הדיון בהצעת חוק שירות אזרחי.
דוד טל: זה חוק נכון, ראוי.
דוד טל: העברנו גם את בקשתו של יושב ראש ועדת החוץ והביטחון להקדמת הדיון בהצעת חוק השירות האזרחי.
דוד טל: נותר לנו נושא הביציות.
דוד טל: יש נציג של משרד המשפטים?
אתי בן-יוסף: השר היה פה בכבודו ובעצמו, והוא אמר שנמתין לקוורום, שאנשים ירדו מהמליאה.
אתי בן-יוסף: יש הצבעה שנדרש לה רוב של 50 חברי-כנסת.
דוד טל: נמתין מעט, אני מודיע על הפסקה קצרה.
דוד טל: אם יגיעו אנשים נמשיך בדיון.
דוד טל: תודה לכולם, אני נועל את הישיבה.
דוד טל: על סדר-יומנו שני נושאים: הנושא הראשון, בקשת סיעת ישראל ביתנו להחלפת יושב-ראש ועדת הכלכלה.
דוד טל: חבר הכנסת אביגדור ליברמן, בא כוח סיעת ישראל ביתנו, היפנה אלי מכתב שהוא מבקש לכנס את ועדת הכנסת בהקדם האפשרי, על מנת להמליץ על חילופים בראשות ועדת הכלכלה מטעם ישראל ביתנו.
דוד טל: במקום חבר הכנסת ישראל חסון יכהן חבר הכנסת רוברט אילטוב כיושב-ראש הוועדה.
דוד טל: רבותי חברי הכנסת, התייחסויות או שנעבור להצבעה?
יצחק גלנטי: הצבעה.
דוד טל: הצבעה בעד – פה אחד נגד – אין נמנעים אין התקבלה בקשת סיעת ישראל ביתנו להחלפת יושב-ראש ועדת הכלכלה.
דוד טל: אנחנו ממליצים לוועדת הכלכלה להתכנס בהקדם האפשרי ולערוך את החילופים המומלצים.
יצחק גלנטי: מזל טוב.
דוד טל: אני מוכרח לציין שיש לי כאן מכתב מחבר הכנסת ישראל חסון.
דוד טל: חבר הכנסת ישראל חסון כותב שאם החלטה כזאת תתקבל, הוא יעשה את זה באופן מידי וללא שהות.
דוד טל: בקשת הממשלה להקדמת הדיון בהצעת חוק שירות המדינה (גמלאות) (תיקון מס' 48), התשס"ט-2008 (מ/419)
דוד טל: הנושא השני על סדר-יומנו, בקשת הממשלה להקדמת הדיון בהצעת חוק שירות המדינה (גימלאות) (תיקון מס' 48).
דוד טל: מי מאנשי האוצר נמצא פה?
ראובן ריבלין: כבוד היושב-ראש, הערה לסדר: אין קוורום.
דוד טל: נשמע.
דוד טל: מבחינתי אני יכול להמתין.
משה שרוני: נושא הגמלאות.
משה שרוני: מה כל כך בוער?
משה שרוני: איפה היו עד עכשיו?
דוד טל: תיכף נשמע.
דוד טל: אנשי האוצר, מה בפיכם?
ארז אנצוויג: מדובר בהצעת חוק שמבוססת על הבנות עם ההסתדרות הכללית, וכוללת שני חלקים.
ארז אנצוויג: האחד מהם זה שינוי מנגנון עדכון המשכורת הקובעת, שלפיה מחושבת קצבת הגמלאי.
דוד טל: היא תוצמד מהיום למדד בניגוד לעבר.
ארז אנצוויג: בניגוד למצב הקיים, שהיא מוצמדת לפעיל בדרגתו.
ארז אנצוויג: החלק השני הוא מתן שלוש תוספות לקצבה, האחת בגין שחיקה בשיעורים שונים, בין 5% ל-12%, תוספת בגין התייקרות בשנת 2008, והתוספת השלישית היא תוספת בשל הסכמי השכר שנחתמו ב-2007.
ארז אנצוויג: כל עוד החוק לא נחקק, אי אפשר לשלם אותן תוספות ולעשות אותו תיקון, ולכן אנחנו מבקשים מהוועדה לאשר את הקדמת הדיון.
דוד טל: אני רוצה לשאול שאלה, אדוני, ולא בציניות, מדוע בנקודת הזמן הזאת מצא האוצר לנכון להביא את זה להצבעה?
דוד טל: דבר שני, שחשוב לי לדעת, הוא, האם יש השלכות להצעת החוק הזאת, שאתם מבקשים לפטור מחובת הנחה, לגבי הבוררות שהיתה בין אנשי האוצר לבין ההסתדרות הרפואית?
אילן לוין: מבחינה כלכלית מאוד חשוב להעביר את תיקון החוק, וזה לא סותר את היכולת שלנו להגיע להידברות עם ההסתדרות באשר להסכמה אם נצליח להגיע- - -
דוד טל: אני מדבר על ההסתדרות הרפואית.
אילן לוין: אתה רוצה שאני אענה קודם לשאלה השנייה.
אילן לוין: אני אתייחס קודם לנושא בוררות הרופאים.
אילן לוין: השינוי הזה, אם יחול, לא ישפיע על התוצאות של בוררות הרופאים, היות ומדובר כאן במתן תוספות לגמלאים, ובכלל זה הגמלאים בפנסיה תקציבית, שהם הרופאים.
אילן לוין: האם הגמלאים שהם רופאים יקבלו שתי תוספות, קרי, מה שייפסק בבורות ומה שיינתן- - -
דוד טל: האם הבוררות עוד לא הסתיימה?
אילן לוין: הבוררות עוד לא הסתיימה.
אילן לוין: היה ויסוכם בבוררות על תשלום רטרואקטיבי כלשהו, יהיה דיון בשאלה האם הגמלאים זכאים לשתי התוספות גם יחד, גם התוספת הרטרואקטיבית וגם התוספת שתינתן כתוצאה מהעברת החוק, היות ועלול להיות מצב שהם יקבלו תוספות משני מקורות, ואז נידרש- - -
דוד טל: אדוני מבין שאם נאשר את זה, ואתם תחזרו לשולחן המשא-ומתן עם ההסתדרות הרפואית, תצמידו אקדח לרכה של ההסתדרות הרפואית, משום שעכשיו הם יהיו בידיכם?
דוד טל: האם אתה יכול לומר ולהצהיר, מטעם האוצר, שלא תהיה שום השלכה?
דוד טל: מה שמטריד אותי הוא, שעוד בשבתי על כסא יושב-ראש ועדת העבודה, הרווחה והבריאות התחלתם את הבוררות הזאת, הזמן נקף וחלפו להן תשע-עשר שנים, אולי קצת יותר.
דוד טל: עכשיו יהיה הוויכוח אם הם יקבלו או לא יקבלו, אני מניח שזה ייקח עוד כמה שנים טובות.
אילן לוין: זה לא ישליך על פסק הבוררות.
דוד טל: אדוני מצהיר שזה לא ישליך על פסק הבוררות.
לאה ופנר: אין ערך להצהרה הזאת.
דוד טל: סליחה, גברתי.
דוד טל: למה גברתי מפריעה?
לאה ופנר: הוא לא יכול להצהיר את זה.
דוד טל: מי גברתי?
לאה ופנר: אדוני אני מתנצלת.
לאה ופנר: אני עורכת-הדין לאה ופנר, מזכ"ל ההסתדרות הרפואית בישראל.
לאה ופנר: כבר אתמול היו הצהרות של האוצר, ואף שחלפו 24 שעות הן לא מומשו.
דוד טל: גברת ופנר, את לא ברשות הדיבור.
אילן לוין: הבהרנו לבוררים את הסיטואציה לעניין תיקון הגמלאות.
אילן לוין: הנתון הזה יהיה בפניהם כאשר הם יקבלו את ההחלטה.
אילן לוין: היה ויחליטו הבוררים לתת את התוספות החל מה-1 בינואר ואילך, אין דיון, כי מכאן התוספות של הבוררות הן תוספות לפעילים, והגמלאים יהיו צמודים למדד.
אילן לוין: היה והבוררים יפסקו תשלום רטרואקטיבי, יהיה, מבחינת משרד האוצר, דיון האם הגמלאים זכאים לשתי התוספות, אבל זה לא ישליך על תוצאות הבוררות עצמה, הבוררים יפסקו מה שיפסקו לגבי תוספת השכר לפעילים, כולל מועד התחולה הרטרואקטיבי.
אילן לוין: הדיון יהיה, אם יהיה, בין משרד האוצר להר"י, באשר ליכולת של הגמלאים לקבל את שתי התוספות גם יחד, ולכן אנחנו מבקשים להעביר את החוק ללא קשר.
אילן לוין: דבר נוסף שאני מבקש להתייחס אליו הוא עניין העיתוי.
אילן לוין: אדוני שאל האם זה העיתוי המתאים לתת תוספות שכר כאשר אנחנו בסיטואציה הכלכלית שבה אנחנו נמצאים כרגע.
אילן לוין: אנחנו מבקשים להעביר את התיקון, היות ומדובר בשינוי כלכלי חשוב מאוד, ביכולת לנהל את מערכת השכר.
אילן לוין: זה לא סותר את היכולת שלנו לנהל דיאלוג עם ההסתדרות באשר לניסיון להגיע להסכמה לקחת חלק ממועדי התשלום כתוצאה מהסכמי השכר הקיבוציים ולדחות אותם, כחלק מיצירת המקורות למשק להתמודד עם המשבר הכלכלי שבו אנו נמצאים כרגע.
אילן לוין: ולכן אנחנו מבקשים את הוועדה הנכבדה לסייע לנו להעביר את התיקון החשוב הזה.
אילן לוין: את ההליך מול ההסתדרות אנחנו מנהלים במקביל גם לדיונים אחרים, כגון לסיוע בנושא תעסוקה ונושאים נוספים שעל הפרק.
דוד טל: קראתי בדברי ההסבר של הצעת החוק שאתם מדברים על כך שזה יקל עליכם את כל הנושא של- - -
אילן לוין: ניהול מערכות השכר.
דוד טל: עד היום לא מצאתם לנכון לעשות את זה, הגם שהיו חברי כנסת, ביניהם שיושבים כאן איתנו, שביקשו כל הזמן להצמיד את הגמלאות למדד ולא לשום מדד אחר, וזה נראה לי קצת משונה שאתם מביאים את זה היום.
דוד טל: ידעתם כל הזמן שזה מסבך את החישובים, ועכשיו פתאום זה מקל, זה נראה לי קצת תמוה.
משה שרוני: התיקון לחוק היה צריך להיות צמוד למדד במקום לשכר הממוצע במשק, ועד כמה שידוע לי, גמלאי עובדי המדינה קיבלו תוספת ב-1 בינואר 2008.
משה שרוני: הם צריכים לקבל ב-1 בדצמבר 3%, וב-1 בינואר 2009 2%.
משה שרוני: האם על זה מדובר?
אילן לוין: מדובר על גמלאים בפנסיה תקציבית אשר הגמלה שלהם צמודה לשכרו של עובד פעיל נכון להיום.
אילן לוין: ולכן היום העובדים תלויים במה שיקרה לפעיל.
אילן לוין: הסיטואציה הנוכחית שקיימת בפנסיה התקציבית שונה מאשר קרנות הפנסיה שבהסדר או קרנות הפנסיה החדשות.
משה שרוני: התנאי של האוצר להסתדרות היא, שאם עוברים למדד, אז יאשרו את כל התוספות האלה.
דוד טל: גברת ופנר, נציגת הר"י.
לאה ופנר: תודה רבה לכבודו, וקודם כול אני מתנצלת על ההתפרצות הקודמת שלי.
לאה ופנר: אני פשוט סוערת בנושא הזה.
לאה ופנר: הנושא שעומד על הפרק, האם לפטור מחובת הנחה או לא לפטור.
לאה ופנר: קודם כול, צריך להבין את השאלה שאתם צריכים לשאול, האם 48 השעות האלה יגרמו איזה נזק למי מהצדדים?
לאה ופנר: אני מקווה שכאשר אני אסיים לדבר, תראו שגם אם לא תיעתרו לבקשת המדינה- - -
ראובן ריבלין: גברתי, זה לא עניין של 48 שעות.
ראובן ריבלין: היום הכנסת מתכנסת, איש לא יודע מתי תתכנס עוד פעם.
ראובן ריבלין: היא תתכנס ודאי בשבועות הקרובים, כך שהאסון לא גדול.
לאה ופנר: אני מתנצלת אם האינפורמציה לא היתה מדויקת.
לאה ופנר: אני רוצה להסביר את הנזק שייגרם לנו.
לאה ופנר: עד היום, ציבור של הרופאים עובדי המדינה, אלה שפרשו נכון להיום, מספרם 800.
לאה ופנר: הגמלה שלהם מאוד-מאוד נמוכה, בגלל מבנה השכר.
לאה ופנר: זאת לא בעיה שלכם, אנחנו מדברים על גמלאות של 3,000 ו-4,000 שקלים, אנחנו לא מדברים על משהו יותר גבוה.
לאה ופנר: הגמלאות האלה, לפי החוק, נכון להיום, מוצמדים להסכמי שכר.
לאה ופנר: במידה ופסק הבוררות יקבע תוספות שכר, כפי שפורסם בעיתון ביום שישי, ואני לא יודעת אם זה נכון, אבל אם זה נכון, של 24%, זה אומר שהפנסיה שלהם תעלה ב-24%.
לאה ופנר: אם החוק הזה עובר, זה אומר שהם לא ייהנו מאותם 24%, אלא הם ייהנו- - -
משה שרוני: מ-17.5%.
לאה ופנר: אני ראיתי 12%, ואפילו 17.5%.
דוד טל: זה לא מה שאומר הממונה על השכר.
לאה ופנר: אני אתייחס בסוף למה שהממונה אומר.
לאה ופנר: כפי שציינת, הבוררות הזאת נמשכת, הנושא הזה נמשך למעלה משמונה שנים.
לאה ופנר: בשמונה השנים האלה הרופאים ויתרו מצד אחד על זכות השביתה, ומצד שני לא קיבלו תוספת שכר כלשהי.
לאה ופנר: אם היו מקבלים תוספת שכר, הגמלה שלהם כבר היתה משתפרת על פני השנים.
לאה ופנר: הם המתינו והמתינו, זה נדחה להם, ולפחות הם לא היו ניזוקים, גם אותם אנשים שפרשו משנת 2000 ועד היום.
לאה ופנר: אני רוצה לציין את העובדה הכי חשובה.
לאה ופנר: בהסכמה הפסק עומד להתפרסם ביום רביעי.
לאה ופנר: אנחנו לא מדברים על דחייה, שעליה אנחנו לא יודעים.
לאה ופנר: ביום רביעי הזה, בעוד שלושה ימים, כולנו נדע מהו פסק הבוררות וכמה התוספות.
לאה ופנר: אני חושבת שביום רביעי, כשכולנו נדע מה הפסק, נסתכל על כל החוק הזה ונתייחס לרופאים בעיניים אחרות לחלוטין.
לאה ופנר: יותר מזה, אנחנו רוצים לנצל את הזמן מעכשיו עד למועד שבו הדבר יעלה לדיון כדי לנסות ולשכנע את הממשלה מדוע יש להחריג את הרופאים במקרה הזה, כיוון שפה אנחנו מדברים על משהו שונה לחלוטין.
לאה ופנר: הרופאים האלה שפרשו עומדים להינזק בצורה משמעותית מאוד, כשהגמלה שלהם כבר היום נמוכה.
לאה ופנר: כשאנחנו בודקים את העניין, הנזק שייגרם אם אנחנו דוחים, רק לא מוותרים על ההנחה, הוא קטן.
לאה ופנר: לגופו של עניין, כמו שאמרתי, אנחנו גם לא יודעים, לגבי הפסק, איך תהיה פסיקת השכר.
לאה ופנר: לפחות ממה שהיה כתוב בעיתון דובר על תוספת נכבדת הרבה יותר מהתוספת הזאת.
לאה ופנר: נניח שהעיתון צדק, והכול כמו שנאמר, אם הכסף יתפרס ויינתן אחרי מועד כניסת החוק לתוקף, הרופאים האלה לא מקבלים כלום, לא רק אותם 800 שפרשו, גם כל אלה שיפרשו עד המועד שבו הכסף יינתן.
לאה ופנר: אני אסביר את מה שאמרתי בצורה פשוטה.
לאה ופנר: אם, למשל, ייפסק שהכסף כולו יינתן ב-1 בינואר 2010, הנזק ייגרם לא רק לאותם 800 רופאים שהם כבר בפנסיה, אלא גם לאותם רופאים שיפרשו מעכשיו עד ה-1 בינואר 2010.
לאה ופנר: על כל פנים, עד שהפסק לא מתפרסם אף אחד מאיתנו לא יודע את גודל הנזק.
משה שרוני: הנזק יהיה לגבי 150,000 גמלאים של התקציבים, לא של 800 או 300 או 2,000.
לאה ופנר: אדוני צודק, ולכן לא ביקשתי חס וחלילה לפגוע בהסכם של ההסתדרות, משום שלא תפקידי לדבר על זה, ושזה יישאר.
לאה ופנר: אפשר לפתור את הבעיה הזאת בשתי דרכים: האחת, שיהיה כתוב בחוק פתרון פשוט מאוד, שזה לא יחול על פסקי בוררות שיהיו מעכשיו עד ינואר, זה הכול.
לאה ופנר: השנייה, אפשר להחליט להחריג את הרופאים, לתת ל-150,000 ולהשאיר את הרופאים מחוץ לעניין.
לאה ופנר: רבותי, כל מה שאני אומרת שאתם לא יודעים מהו גודל הנזק שייגרם.
דוד טל: גברתי, זה ברור.
דוד טל: אדוני הממונה על השכר, האם אתה מוכן לקבל את הבקשה האחרונה שזה ישולב בהצעת החוק, שזה לא יחול על כל אלה שיפרשו עד ינואר?
אילן לוין: ואני אסביר למה.
דוד טל: אם אתם באים בידיים נקיות, אתם צריכים להסכים.
אילן לוין: אנחנו באים בידיים נקיות.
דוד טל: אתם צריכים להסכים.
אילן לוין: אנחנו לא מסכימים.
אילן לוין: אני מבקש לתת את ההסבר הכלכלי, ואחר כך אני אתן לארז אנצוויג, היועץ המשפטי, להסביר את היכולת של הגוף המחוקק להשפיע על התהליך גם בהינתן פסק הבוררות.
אילן לוין: אני חוזר ואומר שוב, התהליך הזה של קביעת פסק הבוררות יפסוק מהי תוספת השכר לרופאים הפעילים.
אילן לוין: אותם רופאים בפנסיה תקציבית יקבלו תוספות, היה ויקבלו, אם הפסק יהיה רטרואקטיבי.
אילן לוין: לכן כאשר אותם בוררים יאמרו את דבריהם, הם יודעים, והסבנו את תשומת לבם לכך שהגמלאים בפנסיה תקציבית, החל מ-1 בדצמבר הקרוב אמורים לקבל תוספות בגמלה.
אילן לוין: דבר נוסף, שגם בהינתן הפסק, וכאן ירחיב היועץ המשפטי, יש לנו מרחב תמרון מספיק גם לנהל, אם נצטרך לנהל משא-ומתן, וגם להביא שינויים, אם נידרש להם, בחקיקה עצמה.
אילן לוין: אני מבקש לתת ליועץ המשפטי רק להבהיר את זה ברשותכם.
ארז אנצוויג: קודם כול, התיקון הזה הוא תיקון רוחבי שלא חל רק על רופאים, הוא חל על דירוגי ההסתדרות, על מורים, על עובדי מחקר.
דוד טל: כן, אדוני, אבל אתם יושבים עם הרופאים כבר שמונה-תשע שנים.
ארז אנצוויג: לגבי התוספות שיהיו בבוררות.
ארז אנצוויג: מאחר שפסק הבוררות טרם ניתן, אי אפשר היה בהצעת חוק להתייחס ליצור שטרם בא לעולם, אבל כתבנו בהצעת החוק שלשר האוצר יש סמכות לתת תוספות כפי שאנחנו נותנים תוספות לגמלאים, לדירוגי ההסתדרות בהצעת החוק עצמה תהיה לו סמכות לתת גם לדירוגים נוספים, כשבדיוק התכוונו לרופאים ולקבוצות אחרות שיכול להיות שיהיו בינתיים שינויים, ונצטרך להתאים אותם.
ארז אנצוויג: אנחנו מדברים היום בסך הכול על הקריאה הראשונה.
ארז אנצוויג: אם פסק הבוררות אכן יתפרסם בשבוע הקרוב אפשר יהיה להתאים את הנוסח בדיונים בוועדה.
דוד טל: היות ואין קוורום, אני לא יכול להביא את זה להצבעה.
דוד טל: אני מבקש שגם נציגי הר"י וגם נציגי האוצר, אם אפשר, שיבואו אלי, אני רוצה לנסות ולבדוק אולי נוכל לגשר על זה, ואולי נוכל לזמן עוד ישיבה היום.
דוד טל: אני לא בטוח, אבל אם יהיה רצון מצד האוצר, תימצא הדרך לישיבה נוספת.
דוד טל: את הסעיף הראשון נמשוך, לא נדון בו.
דוד טל: נדון בנושא של בקשה מחודשת של שינוי שם סיעת האיחוד הלאומי - מפד"ל לשם "הבית היהודי".
דוד טל: יש לי בקשה שהופנתה על ידי חבר הכנסת אורי אריאל יושב ראש סיעת האיחוד הלאומי.
דוד טל: נאמר לי שהבקשה היא על דעת כל המכותבים קרי, בני אלון, זבולון אורלב, צבי הנדל והרב יצחק לוי.
דוד טל: אם הזכרתי את הרב לוי אני מצטער מאוד שהוא החליט לפרוש.
דוד טל: הוא היה חבר כנסת מהטובים שהיו.
דוד טל: ראיתי אותו בוועדת חוקה, לדעתי הוא תרם תרומה סגולית לוועדה.
צבי הנדל: חבל שחברי הכנסת מקבלים קומפלימנטים רק ביום הפרישה.
דוד טל: זה מה שנאמר "אחרי מות קדושים – אמור".
דוד טל: אבל אני אמרתי את הדברים האלה לרב לוי בוועדת חוקה פעמים רבות, כולל בחוק רמת הגולן שהוא עזר לי בניגוד לאנשים אחרים.
צבי הנדל: ראשית אנחנו מסכימים איתך ובעזרת השם, הוא לא אחרי מות.
דוד רותם: אדוני היושב ראש, נכון שהרב לוי הודיע שהוא עומד לפרוש אבל נשארים חברי הכנסת הנדל וחבר הכנסת אריאל שהם חברי כנסת מאוד טובים, בוא נעזור להם לסדר לעצמם פריימריז ונגיד גם עליהם מילה טובה.
דוד טל: אני מצטרף לדברי חבר הכנסת רותם כדי שלא יוכלו לומר שלא אמרנו גם על חבר הכנסת הנדל וחבר הכנסת אריאל, בבקשה.
אורי אריאל: ראשית אני מבקש לא לערוך הספדים לחבר הכנסת לוי כי בעזרת השם הוא יחזור, אנחנו פועלים בעניין.
אורי אריאל: הבקשה שלנו לשנות את השם לבית היהודי, לא ארחיב במילים, כולם עסוקים בענייני בחירות.
אורי אריאל: אנחנו מבקשים לאשר לנו את השם "הבית היהודי" על דעת כל המרכיבים, תודה רבה.
צבי הנדל: אם צריך לאשר שם מלא הוא צריך להיות "הבית היהודי מיסוד המפד"ל והאיחוד הלאומי.
צבי הנדל: "
ארבל אסטרחן: מה שם הסיעה?
אורי אריאל: הבית הלאומי מיסוד המפד"ל והאיחוד הלאומי.
יעקב ליצמן: יכול להיות שאתם צריכים אישור מזבולון אורלב על כך.
צבי הנדל: בזכות זבולון אורלב אני אומר מפד"ל קודם ואחר כך איחוד לאומי.
ארבל אסטרחן: האיחוד הלאומי אינה מפלגה והמפד"ל היא מפלגה.
ארבל אסטרחן: אתם רוצים שזה ייקרא: "הבית היהודי מיסודם של המפד"ל והאיחוד הלאומי"?
ארבל אסטרחן: אני רוצה רק להבהיר שהסיעה הזאת תמשיך לייצג 4 מפלגות כפי שהיא מייצגת כעת, מולדת, תקומה, המפד"ל ואח"י.
צבי הנדל: בהחלט.
דוד טל: התייחסויות בבקשה.
דוד רותם: האם הבית היהודי מיסודן של המפד"ל והאיחוד הלאומי אומר שהבית שלי שאבי ייסד הוא לא בית יהודי?
צבי הנדל: הוא כשר למהדרין.
דוד טל: אם אין התייחסויות אני אעלה להצבעה.
דוד טל: בדרך כלל אנחנו נוטים לאשר דברים כגון אלה.
דוד טל: מי בעד ההצעה ירים את ידו, מי מתנגד?
דוד טל: אשר על כן אישרנו את הבקשה של סיעת האיחוד הלאומי מפד"ל לשם "הבית היהודי מיסודם של המפד"ל והאיחוד הלאומי.
דוד רותם: אנחנו מבקשים להגיד לכם שאתם לוקחים על עצמכם אחריות יהודית, אנא מכם, אל תהרסו את הבית היהודי.
נסים זאב: אני מקווה.
נסים זאב: בפועל אם תרצו להישאר מפולגים, זה נותן לכם את הלגיטימציה ואת החוקיות לכך.
משה גפני: לא, אנחנו שתי מפלגות.
משה גפני: זה אולי מקל אבל לא זה יגרום להחלטה.
נסים זאב: אפשר להתנות שההתפלגות תהיה רק טכנית.
נסים זאב: אני לא מוכן לראות שיש מחלוקת כל כך קשה בין אגודת ישראל לדגל התורה.
משה גפני: הרב נסים, אפשר לעשות גירושין על תנאי?
מאיר פרוש: רציתי להעיר משהו לגבי המינוח.
מאיר פרוש: הרב גפני כתב "אגודת ישראל-יהדות התורה".
מאיר פרוש: בהיסטוריה כתוב "יהדות התורה-אגודת ישראל".
מאיר פרוש: לגופו של עניין זה לא משנה.
ארבל אסטרחן: השאלה, איך רוצים שהסיעה תיקרא?
מאיר פרוש: הוא אמר שהוא דיבר עם המזכיר הכללי שלנו אז אני לא הולך לשנות.
מאיר פרוש: יתכן מאוד שהמזכיר הכללי של אגודת ישראל לא מכיר את ההיסטוריה כמוני.
נסים זאב: לפרוטוקול, אנחנו מוכנים לקבל את התיקון.
משה גפני: השאלה מה היה קודם.
מאיר פרוש: זה לא נפקא מינה, אני רק אומר מבחינה היסטורית.
משה גפני: נכון, בפעם הקודמת זה היה "אגודת ישראל-יהדות התורה", אבל זה לא משנה.
ארבל אסטרחן: מדובר בעצם בבקשות שדומות במהותן.
ארבל אסטרחן: שתי סיעות בכנסת שמורכבות ממפלגות שונות, שעם הגשת רשימות המועמדים לכנסת ה-17, הגישו הסכם שמאפשר להן את ההתפלגות וקובע את חלוקת חברי הכנסת בין המפלגות השונות.
ארבל אסטרחן: רשימת המועמדים של העבודה-מימד הוגשה על ידי מפלגת העבודה הישראלית ומפלגת מימד.
ארבל אסטרחן: ההתפלגות כעת תיצור שתי סיעות בכנסת, סיעת העבודה בראשות אהוד ברק, שתייצג את מפלגת העבודה הישראלית וסיעת מימד, שבה יהיה חבר הכנסת מלכיאור, והיא תייצג את מפלגת מימד.
ארבל אסטרחן: הבקשה השניה היא לעניין סיעת יהדות התורה.
ארבל אסטרחן: לאחר ההתפלגות ייוצרו שתי סיעות, סיעת אגודת ישראל-יהדות התורה, שתייצג את מפלגת אגודת ישראל ויהיו בה שלושה חברי כנסת: ליצמן, הלפרט ופרוש וסיעת דגל התורה שתייצג את מפלגת אגודת החרדים-דגל התורה, שגם בה יהיו 3 חברי כנסת.
ארבל אסטרחן: בהתאם לסעיף 60 לחוק הכנסת מתבקשת ועדת הכנסת לאשר את הבקשות.
נסים זאב: רציתי לומר דבר נוסף.
נסים זאב: בסיעת העבודה יש גם שינוי שם וזאת לא רק התפלגות כמו באגודת ישראל.
נסים זאב: הם רוצים שיירשם "סיעת העבודה בראשות אהוד ברק".
נסים זאב: זה שינוי שם.
נסים זאב: אני רוצה לומר לכם שכשחולה שנמצא בסכנה, תמיד עושים שינוי שם כדי שהוא יבריא.
נסים זאב: אני מקווה שזה ישפיע.
קריאה: קוראים לזה תיקון.
נסים זאב: אצלי כתוב "שינוי שם".
נסים זאב: אנחנו נצביע בנפרד.
נסים זאב: לפי הסדר אני רוצה להצביע על הבקשה של סיעת העבודה-מימד.
נסים זאב: בעד ההתפלגות לשתי סיעות?
נסים זאב: הצבעה בעד – רוב נגד – אין מתנגדים – אין התפלגות סיעת העבודה-מימד נתקבלה.
נסים זאב: מי בעד התפלגות אגודת ישראל ודגל התורה?
נסים זאב: הצבעה בעד – רוב נגד – אין נמנעים – אין.
נסים זאב: התפלגות סיעת יהדות בתורה והשבת אגודת ישראל-דגל התורה נתקבלה.
נסים זאב: תודה רבה, הישיבה נעולה.
דוד טל: על סדר היום בקשות להתפלגות.
דוד טל: נפתח בסעיף הראשון, בקשה להתפלגות מסיעת "הבית היהודי מיסודן של המפד"ל והאיחוד הלאומי" - בקשת סיעת מולדת ובקשת סיעת אח"י.
דוד טל: סיעת מולדת רוצה לומר משהו?
בנימין אלון: אדוני היושב ראש, בהתאם לסעיף 59(2) לחוק הכנסת ישנה אפשרות של התפלגות לפי אותו רישום, שמראש נאמר ליושב-ראש ועדת הבחירות עם הגשת הרשימות.
בנימין אלון: רשימת האיחוד הלאומי מורכבת מארבע מפלגות: מפד"ל, תקומה, מולדת ואח"י.
בנימין אלון: מולדת זה חבר הכנסת אריה אלדד ואנוכי, אני היושב ראש והדברים שאני אומר הם גם על דעת חברי, אריה אלדד.
בנימין אלון: מולדת מבקשת לחזור להיות מולדת ולא להיות חלק מהאיחוד הלאומי - מפד"ל, ששינה את שמו ל"בית היהודי".
זבולון אורלב: אני רוצה להביא לידיעת הוועדה שביום ד' מרחשוון התשס"ט, 2 בנובמבר 2008, נחתמה אמנה להקמת המפלגה החדשה, "הבית היהודי מיסודן של המפד"ל והאיחוד הלאומי".
זבולון אורלב: על האמנה הזאת חתום, בין היתר, גם חבר הכנסת בני אלון בשמה של "מולדת".
זבולון אורלב: לצערי, המועצה הציבורית לא מצאה לנכון, משיקולים שאינני מסכים להם, לתת מקום לאיש "מולדת" ברשימה.
זבולון אורלב: אני מצר על כך ואני חושב שההחלטה הזאת היא לא החלטה נכונה, אבל יחד עם זה, אני חושב שמפלגות שחותמות על הסכמים שמוצגים לציבור – הופענו יחד במסיבת עיתונאים נוכח פני האומה – צריכות לכבדם, וקשה לי לקבל את זה שלאחר היוודע התוצאות מפלגות משנות את ההתחייבות שלהן.
זבולון אורלב: ההתחייבות לא הייתה מותנית בכתב, אבל היו הבנות בעל פה, ואמרתי כבר את דעתי לגבי כך שנציג "מולדת" לא נכלל במקום ריאלי ברשימה החדשה.
זבולון אורלב: אני חושב שמבחינת מעמדם המוסרי של הכנסת ונבחרי הציבור, המחויבות להסכמים ולחתימה צריכה לגבור על הכול, וחשבתי שמן הראוי להביא את זה לידיעת הוועדה.
בנימין אלון: לא אפתח פה דיון, אבל אני רוצה להשיב משפט אחד לדבריו של אורלב ועוד משהו שחשוב לסדר הדיון.
בנימין אלון: באשר למוסריות - לא אפתח את הנושא, אני חושב שהיה ברור לחבר הכנסת אורלב ולכל המרכיבים שיש שלוש מפלגות מייסדות, ואף מפלגה לא נמחקת.
בנימין אלון: כיוון שהמפלגה נמחקה - - -
בנימין אלון: אם כן, אין פה טענה מוסרית.
בנימין אלון: הייתה מפלגה שנמחקה, והיה ברור שכך יקרה.
בנימין אלון: משפט שני לסדר היום, שמאוד חשוב לי.
בנימין אלון: גברתי היועצת המשפטית, אני זקוק לתשובתך;1 בקש ששמה של הסיעה, אם היא תאושר כאן כבקשתנו, יהיה "מולדת - האיחוד הלאומי".
בנימין אלון: "מולדת" כמותג כבר שנים רבות, עוד מימי גנדי ב-99', הפכה ל"מולדת - האיחוד הלאומי".
בנימין אלון: מתוך השישה שהיו חברי האיחוד הלאומי נמצאים פה חמישה חברי כנסת , ואני חושב שהדברים שאני אומר הם גם על דעתם.
בנימין אלון: כלומר, אין להם התנגדות לדבר הזה ואולי הם אפילו בעד זה.
דוד טל: עוד משהו?
ראובן ריבלין: אני מבקש להבין.
ראובן ריבלין: זו הייתה קונפדרציה של מפלגות, שכל אחת שמרה על זהותה, וזה אושר על-ידי יושב-ראש ועדת הבחירות המרכזית, שהיה אחראי על קיומן של הבחירות לכנסת ה-17.
ראובן ריבלין: מה הנפקות כרגע שאתם יוצאים כסיעה?
ראובן ריבלין: האם זה יחידות המימון לבחירות הבאות?
קריאות: גם.
ראובן ריבלין: כי לגבי המצב הנוכחי אין שום שינוי.
ראובן ריבלין: אתם, כמפלגות, מקבלים את - - -
בנימין אלון: זה אותו דבר.
ראובן ריבלין: אז תסביר לי מה הנפקות שאתה מבקש.
יצחק לוי: הם רוצים לצאת לבחירות בנפרד.
בנימין אלון: עד יום ראשון נסגרות הרשימות - - -
ראובן ריבלין: אם אנחנו לא מאשרים אז אתה לא יכול להתמודד בעצמך לבחירות?
בנימין אלון: לא, וגם "מולדת" מוצאת את עצמה עכשיו בודדה והיא רוצה שהמותג יחזור.
זבולון אורלב: לא ברור לי עניין השם.
זבולון אורלב: היום אנחנו בסיעת "הבית היהודי מיסודן של המפד"ל והאיחוד הלאומי".
זבולון אורלב: יהיו שתי סיעות בכנסת שיישאו את השם איחוד לאומי?
דוד רותם: לא, אתם כבר לא "איחוד לאומי".
דוד רותם: שיניתם את שימכם ל"בית היהודי".
זבולון אורלב: הסיעה שהוועדה אישרה זה "הבית היהודי מיסודן של המפד"ל והאיחוד הלאומי".
זבולון אורלב: אני שואל אם הבקשה הזאת תשנה את השם של הסיעה שלנו.
דוד רותם: לא, תהיה סיעה אחת שהיא מיסודה של האיחוד הלאומי ושניה שהיא האיחוד הלאומי.
דוד טל: יש לנו יועצת משפטית, אני מבקש לשמוע את דעתה בנושא הזה.
דוד טל: האם יכול להיווצר מצב כזה, של "מולדת האיחוד הלאומי" מחד, ומאידך "הבית היהודי מיסודן של המפד"ל והאיחוד הלאומי"?
ארבל אסטרחן: הסיעה בכנסת, שכעת מונה תשעה חברים, נקראת "הבית היהודי מיסודן של המפד"ל והאיחוד הלאומי".
ארבל אסטרחן: זה השם החדש של הסיעה שנקראה קודם "איחוד לאומי מפד"ל, רשימה יהודית לאומית מאוחדת".
ארבל אסטרחן: כעת הבקשה של חברי הכנסת מ"מולדת" היא להתפלג ולהיקרא "מולדת האיחוד הלאומי", סיעה שתייצג את מפלגת "מולדת" כפי שהיה עד כה.
ארבל אסטרחן: הסיעה החדשה מבקשת את השם וועדת הכנסת צריכה לאשר אותו.
ארבל אסטרחן: בהתאם לתקנון, סעיף 18 קובע שבמקרה של התפלגות החלק שבו נמצאים רוב החברים יכול להשתמש בשם שאתו התמודדה הסיעה בעבר.
ארבל אסטרחן: כתוב: במקרה של התפלגות הסיעה לאחר הבחירות רשאית הסיעה שבה נשארו רוב החברים שנבחרו לפי רשימת המועמדים לתת לעצמה את השם בו השתמשה בבחירות.
ארבל אסטרחן: הסיעה החדשה שנוצרת, לא נמצאים בה רוב החברים שנבחרו, אבל צריכה ועדת הכנסת לשקול האם יש קושי בעובדה - - -
ראובן ריבלין: איך נקראה "מולדת" בקונפדרציה של המפלגות?
דוד רותם: גברתי היועצת המשפטית, הסיעה הזאת לאחר הבחירות שינתה את שמה ל"בית היהודי מיסודן של".
דוד רותם: אילו הסיעה הזאת הייתה מתפלגת כמו שהם מתפלגים היום, אז רוב החברים נשארים עם "הבית היהודי מיסודן של", הם לא חוזרים להיות "האיחוד הלאומי מפד"ל".
דוד רותם: לכן, השם שנשאר אצל הרוב הוא "הבית היהודי".
דוד רותם: הם רוצים "מולדת האיחוד הלאומי".
ארבל אסטרחן: זה נכון שהביטוי "האיחוד הלאומי" - - -
אריה אלדד: אבל הם לא הרוב, הרוב יושב פה.
ראובן ריבלין: אדוני היושב ראש, אני רוצה להבין את הסוגיה.